钦定古今图书集成/明伦汇编/氏族典/第429卷 > 赵抱一
## 钦定古今图书集成/明伦汇编/氏族典/第429卷 > 赵抱一

按《宋史赵自然传》：“秦州民家子赵抱一者，常牧羊田
间。一夕，有叩门召之者，以杖引行，至山崖绝顶，见数
人会饮，音乐交奏，抱一骇而不测。会巡检司过其下，
闻乐声，疑群盗，欢聚集村民，梯崖而上，至则无所睹，
抱一独在。自是不喜熟食，凡火化者未尝历口，茹甘
菊柏叶、果实井泉间。亦饮酒，貌如婴儿，素不习文墨”，
口占辞句，颇成篇咏，有道家之趣。大中祥符四年，至
京师，犹丱角，诏赐名度为道士。自是，间岁或一至京
师，常令居太一宫，与人言，多养生事焉。